CELEX: 62016TN0011
Language: fi
Date: 2016-01-18 00:00:00
Title: Asia T-11/16: Kanne 18.1.2016 – De Masi v. komissio

29.2.2016   
            
            
               FI
            
            
               Euroopan unionin virallinen lehti
            
            
               C 78/34
            
         Kanne 18.1.2016 – De Masi v. komissio
   (Asia T-11/16)
   (2016/C 078/47)
   Oikeudenkäyntikieli: saksa
   
      Asianosaiset
   
   
      Kantaja: Fabio De Masi (Bryssel, Belgia) (edustaja: A. Fischer-Lescano)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan vastaajan 9.12.2015 tekemän päätöksen, joka koskee hakemusta saada tutustua käytännesääntötyöryhmän asiakirjoihin
            
         
               —
            
            
               kumoamaan vastaajan 9.11.2015 tekemän päätöksen, joka koskee rajoitettua oikeutta saada tutustua käytännesääntötyöryhmän asiakirjoihin
            
         
               —
            
            
               velvoittaa vastaajan korvaamaan unionin yleisen tuomioistuimen työjärjestyksen 87 artiklan 2 kohdan mukaisesti oikeudenkäyntikulut ja mahdollisten väliintulijoiden oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen, joista kaksi koskee vastaajan 9.12.2015 tekemää päätöstä ja kaksi sen 9.11.2015 tekemää päätöstä.
   
               —
            
            
               Vastaajan 9.12.2015 tekemä päätös
               
                           1)
                        
                        
                           Ensimmäinen kanneperuste, jonka mukaan asetuksen (EY) N:o 1049/2001 (1) 8 artiklan 1 kohtaa on rikottu
                           Kantaja väittää, että 9.12.2015 tehdyllä päätöksellä loukataan edellä mainitussa säännöksessä tarkoitettua oikeutta saada asianmukainen päätös uudistetusta hakemuksesta.
                        
                     
                           2)
                        
                        
                           Toinen kanneperuste, jonka mukaan SEUT 15 artiklan 3 kohtaa, luettuna yhdessä asetuksen (EY) N:o 1049/2001 2 artiklan 1 kohdan kanssa, on rikottu
                           Kantaja väittää lisäksi sen, ettei sille annettu nähtäväksi täysimääräisesti asiakirjoja, jotka vastaaja on laatinut neuvoston perustamaan käytännesääntötyöryhmään (yritysverotus) liittyen, loukkaavan sen oikeutta tutustua näihin asiakirjoihin, joka on taattu edellä mainituilla määräyksillä ja säännöksillä.
                        
                     
         
               —
            
            
               Vastaajan 9.11.2015 tekemä päätös
               
                           3)
                        
                        
                           Kolmas kanneperuste, jonka mukaan SEUT 230 artiklan 2 kohtaa, luettuna yhdessä SEUT 10 artiklan 2 kohdan ja tiedonantovelvoitteen kanssa, on rikottu
                           Kantaja väittää tässä yhteydessä, että hänellä on Euroopan parlamentin jäsenenä primäärioikeudellinen ja subjektiivinen oikeus saada asiakirjat nähtäväkseen täysimääräisesti sikäli kuin nämä ovat välttämättömiä parlamentaarisen valvonnan harjoittamiseksi.
                        
                     
                           4)
                        
                        
                           Neljäs kanneperuste, jonka mukaan puitesopimusta Euroopan parlamentin ja Euroopan komission välisistä suhteista on rikottu
                           Kantaja väittää lopuksi, että 9.11.2015 tehdyllä päätöksellä rikotaan myös Euroopan parlamentin ja Euroopan komission välisistä suhteista tehtyä puitesopimusta, jota sovellettaessa on otettava huomioon SEUT 230 artiklan tarkoitus – mahdollisimman laaja oikeus tutustua asiakirjoihin.
                        
                     
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EUVL L 145, s. 43).